**BILJEŠKE UZ KONSOLIDIRANE FINANCIJSKE IZVJEŠTAJE**

**za razdoblje od 01. siječnja do 31. prosinca 2023. godine**

|  |  |
| --- | --- |
| Naziv obveznika: | GRAD SISAK |
| Broj RKP-a: | 28854 |
| Sjedište obveznika: | SISAK |
| Matični broj: | 02553040 |
| Adresa sjedišta obveznika: | Rimska 26 |
| OIB: | 08686015790 |
| Razina: | 23 |
| Razdjel: | 000 |
| Šifra djelatnosti prema NKD-u 2007: | 8411 |
| Šifra grada/općine: | 391 |

Proračunski korisnici koji su obuhvaćeni konsolidacijom su:

1. DOM KULTURE KRISTALNA KOCKA VEDRINE
2. Narodna knjižnica i čitaonica Vlado Gotovac Sisak
3. Gradska galerija Striegl
4. ŠPORTSKO-REKREACIJSKI CENTAR SISAK
5. GRADSKI MUZEJ SISAK
6. Dječji vrtić Sisak Stari
7. Dječji vrtić Sisak Novi
8. OSNOVNA ŠKOLA „BRAĆA BOBETKO“ SISAK
9. Osnovna škola Braća Ribar
10. Osnovna škola Budaševo – Topolovac – Gušće
11. Osnovna škola 22. lipnja
12. Osnovna škola Galdovo
13. OSNOVNA ŠKOLA IVANA KUKULJEVIĆA SISAK
14. Osnovna škola Ivana Antolčića Komarevo
15. Osnovna škola Sela
16. Osnovna škola Viktorovac
17. JAVNA VATROGASNA POSTROJBA GRADA SISKA

**Bilješke uz Bilancu – Obrazac BIL**

1. Šifra 01 Neproizvedena dugotrajna imovina iznosi 23.945.987,29 € i to je porast od 8,3%, koji se reflektira na šifri 011 (materijalna imovina-prirodna bogatstva) i 012 (Nematerijalna imovina). Efekt porasta je na Gradu Sisku radi se o sanaciji klizišta na gradskom groblju Viktorovac i ulaganja u projektne dokumentacije.
2. Šifra 02 Proizvedena dugotrajna imovina iznosi 129.508.638,54 € i radi se o povećanju od 8,2%. Efekt povećanja je na Gradu Sisku na šifri 021 (Građevinski objekti) unutar kojeg imamo povećanje na 0212 Poslovnim objektima (Gradska vijećnica, Holandska kuća, rekonstrukcija zgrade za novu knjižnicu, cjelovita obnova zgrade gradska Munjara, zgrade na adresi Tomislavova 40) i na šifri 0213 Ceste, željeznice i ostali prometni objekti (obnova cesta grada Siska i obnova Stari most).
3. Šifra 05 Dugotrajna nefinancijska imovina u pripremi, odnosno Građevinski objekti u pripremi (šifra 051) vrijednost imovine se povećala za 58,8% i iznosi 10.065.101,14 €. Efekt je na Gradu Sisku, radi se o izgradnji odgojno obrazovnog kompleksa Galdovo, dodatnim ulaganjima u OŠ Braće Ribar, te izgradnji vatrogasnog doma DVD Topolovac.
4. Šifra 11 Novac u banci i blagajni u iznosu od 2.321.586,22 € radi se o smanjenju od 41,7%. Smanjenje novca očituje se na šifri 1112 koja iznosi 2.295.119,09 EUR-a - efekt je uplata iz Fonda solidarnosti koja je bila krajem 12 mjeseca 2022. godine koji je utjecao na razliku u odnosu na 2023. godinu. Grad Sisak posluje putem jedinstvenog računa riznice, odnosno proračunski korisnici nemaju otvorene zasebne poslovne račune.
5. Šifra 12 Depoziti, jamčevni polozi i potraživanja od zaposlenih te za više plaćene poreze i ostalo iznosi 439.089,12 € a te su povećani za 25,3% a povećanje se odnosi na povećanje potraživanja od zaposlenih, potraživanja za više plaćene poreze i doprinose kao i za ostala potraživanja.
6. Šifra 165 Potraživanja za upravne i administrativne pristojbe, pristojbe po posebnim propisima i naknade iznosi 4.230,376,01 € i porast je od 12,4%. Efekt je na Gradu Sisku, radi se o većim iznosima za komunalnu naknadu jer se povećao komunalni bod za 2023. godinu, dok zbirno proračunski korisnici imaju pad.
7. Šifra 166 Potraživanja za prihode od prodaje proizvoda i robe te pruženih usluga i za povrat po protestiranim jamstvima iznosi 149.956.98 €, dok je u prethodnoj godini iznos je bio 63.490,18 € što je porast od dva puta i efekt je na proračunkim korisnicima, a najveći porast je na proračunskom korisniku ŠPORTSKO-REKREACIJSKI CENTAR SISAK.
8. Šifra 168 Potraživanja za kazne i upravne mjere te ostale prihode iznose 760.042,77 € i manji su za 22,4% u odnosu na 2022. godinu. Efekt je na Gradu Sisku, radi se o manjim iznosima za potraživanja za naplaćene troškove prisilne naplate i naplaćene sudske troškove. Odnosno u 2022. godini izradile su se ovrhe koje su u 2023. godine poslane na naplatu na FINU i izvršen je otpis dijela sudskih troškova za poslovni subjekt PARKOM.
9. Šifra 193 Kontinuirani rashodi budućih razdoblja iznose 1.067.495,25 € i smanjenje je 27,8%. Grad Sisak krenuo je u smanjenje prikazivanja kontinuiranih rashoda budućih razdoblja proračunskih korisnika (trinaesti rashodi) na način da je osigurao sredstva u proračunu i financijskom planu proračunskog korisnika.
10. Šifra 23 Obveze za rashode poslovanja iznose 3.724.278,87 € a i povećali su se za 14,6% i to najvećim djelom zbog povećanja Obveza za zaposlene (povećani su koeficijenti zaposlenicima u svim ustanovama i gradskoj upravi), Obveza za materijalne rashode (komunalne usluge i usluge za tekuće i investicijsko održavanje), Obveza za naknade građanima i kućanstvima, Obveze za kazne, naknade štete i kapitalne pomoći te Ostale tekuće obveze dok su se Obveze za financijske rashode i Obveze za subvencije smanjile.
11. Šifra 24 Obveze za nabavu nefinancijske imovine iznose 1.761.548,66 € , dok su u 2022. godini iznosile 594.789,61 €. Efekt je najvećim dijelom na Gradu Sisku i radi se najvećim dijelom o nedospjelim računima za zgradu Tomislavova 40, za zgradu gradske Munjare, za zgradu za novu knjižnicu, za gradsku vijećnicu.
12. Šifra 26 Obveze za kredite i zajmove iznose 11.138.045,41 € i manje su 12,9% nego 2022. godine a odnosi se na smanjenje zbog redovite otplate kredita Grada Siska.

*Dana jamstva u 2023. godini*

|  |  |  |  |  |  |  |
| --- | --- | --- | --- | --- | --- | --- |
| Datum izdavanja jamstva | Instrument osiguranja | Poslovni broj | Iznos danog jamstva (euri) | Jamstvo dano -primatelj | Namjena/vrsta jamstva | Boj ugovora |
| 5.5.2023 | Bjanko zadužnica | OV-1775/2023 | 20.000,00 | SUPERNOVA SISAK WEST | najam prostora |   |
| 5.5.2023 | Bjanko zadužnica | OV-1776/2023 | 2.000,00 | SUPERNOVA SISAK WEST | najam prostora |   |
| 14.6.2023 | Bjanko zadužnica | OV-2494/2023 | 13.700.000,00 | OTP banka |   | 1999/23 |
| 27.6.2023 | Bjanko zadužnica | OV-2660/2023 | 20.000,00 | Središnji drž. ured za demografiju i mlade  | projekt ulaganje u dj.vrtiće |   |
| 10.7.2023 | Bjanko zadužnica | OV-2867/2023 | 132.000,00 | OTP banka |   | 2320/23 |
| 23.8.2023 | Bjanko zadužnica | OV-3514/2023 | 2.000,00 | Središnji drž. ured za demografiju i mlade  | sufinanciranje troškova stanovanja mladim obiteljima i mladima  |   |
| 23.8.2023 | Bjanko zadužnica | OV-3515-2023 | 20.000,00 | Središnji drž. ured za demografiju i mlade  | sufinanciranje troškova stanovanja mladim obiteljima i mladima  |   |
| 5.10.2023 | Bjanko zadužnica | OV-4150/2023 | 75.000,00 | Ministarstvo regionalnog razvoja i fondova Europska unije | financiranje projekta izvanredno održavanje prometnica u Capraškim poljanama  |   |

**Bilješke uz Izvještaj o prihodima i rashodima, primicima i izdacima – Obrazac PR-RAS**

1. Šifra 611 Porez i prirez na dohodak – ostvaren je u iznosu od 17.981.691,92 € dok je u prethodnoj godini ostvaren 113.298.523,38 € te je povećanje ostvareno za 35,2% zbog povećanog broja zaposlenih na tržištu rada i zbog rasta plaća poreznih obveznika.
2. Šifra 613 Porez na imovinu – ostvaren je u iznosu od 919.269,27 € i viši je za 20,8% u odnosu na isto razdoblje prethodne godine zbog bitno povećanog prihoda od poreza na promet nekretnina, gdje je u 12 mjeseci ove godine pojačana prodaja nekretnina u odnosu na isto razdoblju prethodne godine.
3. Šifra 614 Porez na robu i usluge – ostvaren je u iznosu od 172.980,64 € i viši je za 29,9% u odnosu na isto razdoblje prethodne godinu i to zbog bitno povećanog prihoda od poreza na potrošnju alkoholnih i bezalkoholnih pića u ugostiteljskim objektima jer u 2023. godini godine nije bilo posebnih restrikcija po pitanju covida, a i cijene pića su se povećale.
4. Šifra 633 Pomoći proračunu iz drugih proračuna i izvanproračunskim korisnicima – ostvarene su u iznosu od 8.761.428,88 €, dok su u prethodnoj godini ostvarene pomoći u iznosu od 1.739.635,90 €. Efekt ovako velikog iznosa odnosi se na uplaćena sredstva Gradu Sisku na temelju Odluke o dodjeli sredstava za pomoć gradu Sisku i gradu Glini od strane Vlade RH, kojom se Gradu Sisku dodjeljuje 4 milijuna eura za financiranje troškova vezanih za posljedice katastrofalnih šteta od potresa, na zgradama i infrastrukturi javne namjene, a koje nisu prihvatljiv trošak iz Fonda solidarnosti Europske unije. Zatim, isplaćena su sredstava za fiskalnu održivost dječjih vrtića – nova mjera Vlade koje nije bilo u 2022. godini i efekt je i na primljenim kapitalnim pomoćima za prometnu infrastrukturu koja je stradala u potresu.
5. Šifra 634 Pomoći od izvanproračunskih korisnika – ostvarene su u iznosu od 919.171,39 € što je za 18,9% više nego u 2022. godini jer se radi o većim tekućim pomoćima od ostalih izvanproračunskih korisnika državnog proračuna, konkretno dobivena su bespovratna sredstva za održivo gospodarenje otpadom – čišćenje područja pogođenih katastrofom.
6. Šifra 635 Pomoć izravnanja za decentralizirane funkcije – ostvarene su u iznosu od 1.417.504,95 € i manje su za 9,8% jer su manje ostvarene pomoći od izravnanja za decentralizirane funkcije.
7. Šifra 636 Pomoći proračunskim korisnicima iz proračuna koji im nije nadležan iznosi 12.003.751,95 € i veće su za 33,8% nego u 2022. godini. Radi se o uplati MZO za financiranje školske kuhinje za sve učenike škole, te povećanju plaća u školama, zatim o nabavi većeg broja udžbenika za škole.
8. Šifra 638 Pomoći temeljem prijenosa EU sredstava – ostvarene su u iznosu od 9.473.899,75 € i veće su za 1,6 puta, radi se o uplaćenim tekućim i kapitalnim pomoćima po zahtjevima za nadoknadom sredstava za projekte Rukom pod ruku, Zdrav objed svima, Vrtić po mjeri obitelji, EPIC projekt i FEAD projekt, troškovi privremenog smještaja, zatim za rekonstrukcijsku obnovu (radova i usluga) sljedećih zgrada: Holandska kuća, Tomislavova 40, Munjara, gradska vijećnica, zgrada buduće knjižnice Ljudevita Posavskog 1, OŠ I. K. Sakcinskog, Kristalna kocka Vedrine, sanacija klizišta Staro Selo, sanacije OŠ Novo Pračno, OŠ Komarevo, rušenje OŠ Galdovo, čišćenja područja pogođena potresom, te za izradu strategije zelene urbane obnove grada Siska. Efekt je i na proračunskom korisniku JVP koji je primio sredstva iz Fonda solidarnosti za operacije „Financirane službe spašavanja“.
9. Šifra 642 Prihodi od nefinancijske imovine ostvareni su u iznosu 1.893.087,58 € što čini veći prihod za 8,4% u odnosu na prethodnu godinu za isto razdoblje, a najveći efekt je u naknadi za korištenje nefinancijske imovine konkretno u naplati naknade za korištenje prostora Termoelektrane koja je veća za 130.036,49 € 2023. godine, nego u 2022. godini, zatim dio povećanja se odnosi i na prihode od zakupa (terasa) i iznajmljivanja imovine, dok jako mali udio pripada proračunskom korisniku Narodna knjižnica i čitaonica Vlado Gotovac Sisak.
10. Šifra 651 Upravne i administrativne pristojbe – ostvaren je u iznosu od 53.228,79 €, odnosno 27% je manje ostvarenje nego prethodne godine u istom razdoblju, a efekt umanjenja je na županijskim, gradskim i općinskim pristojbama i naknadama i ostalim upravnim pristojbama i naknadama.
11. Šifra 653 Komunalni doprinosi i naknade – ostvareni su u iznosu od 8.241.860,59 € i veći su za 11,6%, a efekt je u većem prihodu od komunalne naknade jer je od 01.01.2023. povećan komunalni bod i u jačoj naplati komunalne naknade iz prethodnih godina zbog ovrha koje su poslane na FINU.
12. Šifra 661 Prihod od prodaje proizvoda i robe te pruženih usluga – ostvareni su u iznosu od 587.376,41 € i veći su za 2,8% rad i se povećanim prihodima - Kristalna kocka Vedrine koja je imala više kazališnih gostovanja i povećani broja upisa u kreativne radionice; Športsko rekreacijski centar Sisak – ljetna sezona bila je bolja nego prethodnu godinu po pitanju korištenja vanjskih bazena. Javan vatrogasna postrojba također je imala povećanje navedenih prihoda.
13. Šifra 663 Donacije od pravnih i fizičkih osoba izvan općeg proračuna i povrat donacija po protestiranim jamstvima - ostvareno je smanjenje od 14% i iznose 47.774,91 €. Radi se o smanjenju donaciji od strane trgovačkog društva Supernove vezane za posljedice potresa koje je u ovoj godini knjiženo samo za prvih šest mjeseci, a u prethodnoj godinu su knjiženje za 12 mjeseci.
14. Šifra 681 Kazne i upravne mjere - smanjile su se za 54,5% i iznose 89.057,06 €, efekt smanjenja je u naplati ugovorne kazne i naplati sudskih troškova.
15. Šifra 683 Ostali prihodi – iznose 214.318,58 veći su za 20%. Radi se o naplati prihoda po računima za 11. i 12. mjesec iz prethodne godine vezanih za Ugovor s Hrvatskim vodama te redovnim uplatama za ovu godinu. Zatim, veći je prihod od naknada za kretanja u pješačkoj zoni i prihod od naplate troškova za gradsku blagajnu od trgovačkih društava. Osim efekta Grada Siska koji je najveći u ovom prihodu, mali dio odnosi se i na proračunske korisnike, osnovne škole koje su sudjelovale u više sportskih natjecanja pa su ostvarile prihode od raznih sportskih udruga.
16. Šifra 311 Plaće (bruto) – iznose 17.211.298,51 € i manje su za 15,3% naspram istog razdoblja prethodne godine. Najveći efekt je na školama jer je došlo do povećanja plaća odlukom Vlade RH za 2%, te se ujedno i povećava plaća administrativnom i tehničkom osoblju. Također, troškovi plaća veći su i kod ostalih proračunskih korisnika.
17. Šifra 312 Ostali rashodi za zaposlene ostvareni su u iznosu od 841.534,47 €, dok su u istom razdoblju prethodne godine iznosili 585.494,61 €, što čini porast od 43,7%. Radi se o povećanim pravima po kolektivnom ugovoru za školske djelatnike, dodatno za ostale proračunske korisnike i službenike Grada Siska dane su nove naknade koje u prethodnoj godini službenici i ostali proračunski korisnici nisu imali, konkretno naknada za prehranu.
18. Šifra 321 Naknade troškova zaposlenima iznose 793.975,83 € i više su za 29%, efekt je u povećanim troškovima za službena putovanja i naknadama za prijevoz zbog povećanja cijena prijevoznih karti i zbog novih zapošljavanja.
19. Šifra 322 Rashodi za materijal i energiju iznose 3.197.628,84 € i viši su za 22,5%. Radi se o povećanim rashodima za materijal i sirovine gdje se radi o troškovima za prehranu djece u školama i vrtićima koja je veća radi inflacije, a i zbog većeg broja upisane djece u vrtiće. Također, su povećani i troškovi za službenu i radnu odjeću koji imaju najveći efekt na proračunskom korisniku JVP Grada Siska, koji je službenu odjeću nabavio bespovratnim sredstvima iz Fonda Solidarnosti.
20. Šifra 323 Rashodi za usluge iznose 9.332.233,83 € kn i porast je za 10,6% i efekt porasta je u povećanim rashodima usluge pošte (slana su posebno rješenja na za naknadu za uređenje voda i posebno rješenja za komunalnu naknadu) i prijevoza (povećani su troškovi školskog prijevoza) kao i zdravstvene i veterinarske usluge.
21. Šifra 329 Ostali nespomenuti rashodi poslovanja veći su za 27,6 % i iznose 641.063,29 €. Efekt porasta je zbog održanih izbora za članove vijeća i predstavnike nacionalnih manjina u jedinicama lokalne i područne (regionalne) samouprave i izbora za članove vijeća mjesnih odbora i gradskih četvrti na području Grada Siska.
22. Šifra 342 Kamate za primljene zajmove i kredite iznose 256.393,65 € i veće su u 2023. godini za 32,9% radi otplata kamata po kratkoročnom revolving kreditu koji je grad Sisak digao za potrebe podmirenja računa do 30.06.2023. a koji su vezani za obnovu od potresa.
23. Šifra 343 Ostali financijski rashodi iznose 54.469,70 € i veći su za 71,6% naspram istog razdoblja prethodne godine zbog naplate naknade za kratkoročni revolving kredit.
24. Šifra 351 Subvencije trgovačkim društvima u javnom sektoru iznose 1.164.060,00 € i veće su za 46,2%, radi se o subvencijama trgovačkom društvu Auto promet Sisak d.o.o..
25. Šifra 352 Subvencije trgovačkim društvima, zadrugama, poljoprivrednicima i obrtnicima izvan javnog sektora - iznose 112.373,26 €, manje su za 17,7% zbog manjih iznosa za subvencije.
26. Šifra 383 Kazne, penali i naknade štete iznose 122.935,99 € i veće su za 82,5% zbog naknade štete pravnim i fizičkim osobama kojih u prvih šest mjeseci prethodne godine nije bilo, zatim Grad Sisak ima veći trošak plaćanja poticajne naknade po rješenju od Fonda za zaštitu okoliša i energetsku učinkovitost nego što je imao za isto razdoblje prethodne godine.
27. Šifra 711 Prihod od prodaje materijalne imovine - prirodnih bogatstava – iznose 1.227.161,76 € i veći su 4,8 puta nego u 2022. godini, efekt povećanja navedenog prihoda je u prodaji nekretnine kurije Oberhofer - Hangi koja je iznosila 108.952,15 € i povećanim prihodima od prodaje nekretnina – čestica koje su u vlasništvu Grada Siska.
28. Šifra 721 Prihodi od prodaje građevinskih objekata – iznose 205.024,69 € i manji su za 18%. U 2022. godini navedeni prihod bio je veći jer se radilo o prijevremenim otkupima stanova i otplatama dugova u cjelokupnim iznosima za stanove kojih u 2023. godini nije bilo u tolikoj mjeri.
29. Šifra 412 Nematerijalna imovina – iznosi 453.318,98 €, dok je prethodne godine iznosila 250.248,36 €. Radi se o povećanim ulaganjima u projektne dokumentacije.
30. Šifra 421 Građevinski objekti – rashodi su ostvareni u iznosu od 16.632.799,85 € i veći su za 3 puta u odnosu na prethodnu godinu u istom razdoblju. Najvećim dijelom radi se o konstruktivnim i cjelovitim obnovama (Stari most, obnova cesta) i izgradnja odgojno - obrazovnog kompleksa Galdovo.
31. Šifra 422 Postrojenja i oprema iznosi 536.827,66 € i povećanje je od 31%. Radi se o povećanom ulaganju u opremu, konkretno Grad Sisak je kupio kante za biootpad i kupnju novog servera.
32. Šifra 423 Prijevozna sredstva - iznose 37.278,05 € i radi se o kupnji dva službena vozila za potrebe Grada Siska. U 2022. godini nismo imali kupnju prijevoznih sredstava.
33. Šifra 424 Knjige, umjetnička djela i ostale izložbene vrijednosti iznosi 234.791,76 € i veće su za 16,9% nego u prethodnoj godini za isto razdoblje od čega je najveći efekt porasta na proračunskom korisniku Gradska galerija Striegl, radi se o otkupu predmeta za zbirke, zatim na proračunskom korisniku Narodnoj knjižnici i čitaonici V. Gotovac i osnovnim školama zbog dopunjavanja knjižničnog fonda.
34. Šifra 426 Nematerijalna proizvedena imovina iznosi 37.113,52 € i veća je 38,9% nego u prethodnom razdoblju, radi se o povećanom ulaganju u računalne programe.
35. Šifra 451 Dodatna ulaganja na građevinskim objektima iznose 10.513.187,19 € i veća su za 7 puta nego za isto razdoblje u prošloj godini. U ovoj godini radi se o ulaganjima u gradsku vijećnicu, u zgradu na adresi Ljudevita Posavskog 1 koja je previđena za novu gradsku knjižnicu, saniranju štete na zgradi Kazališta 21, završetku ulaganja u DVD Stara Drenčina, sanacija OŠ I.K.Sakcinskog, OŠ I.A. Komarevo, OŠ Braće Ribar, ulaganja u Holandsku kuću, zgradu Munjare, zgradu na adresi Tomislavova 40. Kod proračunskog korisnika Gradski muzej Sisak ulaganje se odnosi na radove konstrukcijske obnove, izradu projektne dokumentacije i stručnih nadzora Muzeja domovinskog rata – Barutana, financirana iz Fonda Solidarnosti te projektne dokumentacije za zgrade u ulici kralja Tomislava i za tvrđavu Stari grad.
36. Šifra 454 Dodatna ulaganja za ostalu nefinancijsku imovinu iznose 119.893,90 €, i manja su za 19,6% nego za isto razdoblje u prethodnoj godini. Rashodi se odnose na ulaganje u komunalnu infrastrukturu i odlagalište Goričica, dok je u prošloj godini za isto razdoblje rashod bio veći radi projektne dokumentacije i elaborata vezanih za odlagalište Goričica i plan sanacije divljih odlagališta na području Grada Siska.
37. Šifra 814 Primici (povrati) glavnice zajmova danih trgovačkim društvima u javnom sektoru u 2022. godini iznose 19.112,08 €, radi se o povratu pozajmice trgovačkog društva Gradska tržnica Sisak i Turističke zajednice Grada Siska. U 2023. godini nije bilo novih pozajmica.
38. Šifra 547 Otplata glavnica primljenih zajmova od državnog proračuna – iznosi 469.593,00 €, u prethodnoj godini za isto razdoblje iznosi 95.537,19 €. Radi se o otplati beskamatnog zajma po osnovi odgode plaćanja poreza na dohodak i prireza porezu na dohodak i po osnovi povrata po godišnjoj prijavi za 2019. godinu i povratu kratkoročnog revolving kredita koji je grad Sisak digao za potrebe podmirenje računa do 30.06.2023. a koji su vezani za obnovu od potresa.

Prikaz viškova i manjkova u konsolidiranom izvještaju

|  |  |  |  |  |  |  |
| --- | --- | --- | --- | --- | --- | --- |
| **OBVEZNIK** | **ŠifraX005 (višak prihoda i primitaka - tek.razd)** | **Šifra Y005 (manjak prihoda i primitaka - tek.razd)** | **9221-9222 (višak prih.i prim. - preneseni)** | **9222-9221 (manjak prih.i prim. - preneseni)** | **X006 (višak - prihoda i pirmitaka raspoloživ u sljedećem razdoblju - ukupni višak)** | **Y006 (manjak prihoda i primitaka za pokriće u idućem razdoblju - ukupni manjak)** |
| GRAD SISAK | 0,00 | 2.981.010,01 | 1.756.141,69 | 0,00 | 0,00 | 1.224.868,32 |
| DV SISAK NOVI | 0,00 | 261.677,90 | 5.638,97 | 0,00 | 0,00 | 256.038,67 |
| DV SISAK STARI | 0,00 | 284.803,04 | 20.463,57 | 0,00 | 0,00 | 264.339,47 |
| GRADSKA GALERIJA | 0,00 | 13.813,22 | 15.418,23 | 0,00 | 1.605,01 | 0,00 |
| GRADSKI MUZEJ | 0,00 | 25.011,59 | 3.752,42 | 0,00 | 0,00 | 21.259,17 |
| JVP | 0,00 | 106.794,86 | 295.554,38 | 0,00 | 188.759,52 | 0,00 |
| KKV | 0,00 | 42.944,49 | 42.904,91 | 0,00 | 0,00 | 39,58 |
| NKČ | 0,00 | 24.794,39 | 16.750,44 | 0,00 | 0,00 | 8.043,95 |
| ŠRC | 0,00 | 67.030,38 | 48.926,39 | 0,00 | 0,00 | 18.103,99 |
| OŠ 22.LIPANJ | 6.102,56 | 0,00 | 23.364,39 | 0,00 | 29.466,95 | 0,00 |
| OŠ BOBETKO | 20.803,26 | 0,00 | 103.252,15 | 0,00 | 124.055,41 | 0,00 |
| OŠ BRAĆA RIBAR | 20.840,26 | 0,00 | 25.103,64 | 0,00 | 45.943,90 | 0,00 |
| OŠ BUD-TOP-GUŠ | 18.428,14 | 0,00 | 887,23 | 0,00 | 19.315,37 | 0,00 |
| OŠ GALDOVO  | 0,00 | 5.311,04 | 14.254,32 | 0,00 | 8.943,28 | 0,00 |
| OŠ I.K.SAKCINSKOG | 23.241,92 | 0,00 | 55.083,61 | 0,00 | 78.325,53 | 0,00 |
| OŠ KOMAREVO | 14.196,04 | 0,00 | 5.286,32 | 0,00 | 19.482,36 | 0,00 |
| OŠ SELA | 0,00 | 2.837,06 | 14.629,16 | 0,00 | 11.792,10 | 0,00 |
| OŠ VIKTOROVAC | 882,77 | 0,00 | 49.134,18 | 0,00 | 50.016,95 | 0,00 |
| **UKUPNO** | **104.494,95** | **3.816.027,98** | **2.496.546,00** | **0,00** | **577.706,38** | **1.792.693,15** |

**Bilješke uz Izvještaj o rashodima prema funkcijskoj klasifikaciji – Obrazac RAS-funkcijski**

Šifra 01 Opće javne usluge iznose 3.694.189,33 € i rashodi su veći za 8,7%. Povećanje rashoda je u porastu troškova za poštanske usluge s obzirom da je Grad Sisak u 2023. godini poslao posebno rješenja za uređenje naknade za vode i posebno nova rješenja za komunalnu naknadu, zatim održani su izbora za članove vijeća i predstavnike nacionalnih manjina u jedinicama lokalne i područne (regionalne) samouprave i izbora za članove vijeća mjesnih odbora i gradskih četvrti na području Grada Siska, pojačana je promidžba i medijska aktivnost Grada, nabavljena su dva automobila krajem godine za potrebe Grada, povećano je ulaganje u računalne programe i opremu.

Šifra 02 Obrana iznosi 27.872,39 € i rashodi su veći za 10%. Povećanje se očituje u povećanju usluga za tekuće i investicijsko održavanja (korištene su usluge strojne mehanizacije za saniranje šteta od elementarnih nepogoda poplava i olujnog nevremena).

Šifra 03 Javni red i sigurnost iznosi 2.125.225,04 € i rashodi su veći za 42,5%, efekt povećanja je u dodatnim ulaganjima na nefinancijskoj imovini, odnosno započela je izgradnja DVD Topolovca i odrađena su dodatna ulaganja u video nadzor na području Grada Siska, te ulaganja JPV kroz projekt Fonda solidarnosti.

Šifra 04 Ekonomski poslovi iznose 1.291.859,62 € i pad je za 10,76%. Efekt pada je na uslugama tekućeg i investicijskog održavanja građevinskih objekata.

Šifra 05 Zaštita okoliša iznosi Zaštita okoliša iznosi 2.123.635,84 € i povećanje je 8,1%. Povećanje se odnosi na uređenje i održavanje javnih zelenih površina, održavanje javne rasvjete, održavanja javnih građevina i urbane opreme, naknade za smanjenje količine miješanog komunalnog otpada, održavanje objekata oborinske odvodnje i lokalnih vodovoda.

Šifra 06 Usluge unapređenja stanovanja i zajednice iznosi 25.743.539,52 € i porast je veći za 3,8 puta nego u prethodnoj godini, a najveći efekt porasta je na razvoju zajednice (šifra 062) koji podrazumijeva obnovu zgrada (gradske vijećnice, zgrade na adresi Tomislavova 40, zgrade Gradska Munjara s uključenim projektantskim i stručnim nadzorom, rekonstrukcija zgrade za novu knjižnicu, itd), sanacija klizišta, pojačana održavanja ulica (Poljske, Radničke, Brezovačkog odreda, Quirinova, itd.), zatim obnovu i rekonstrukciju Starog mosta, povećane subvencije trgovačkom društvu Auto promet Sisak, izradu raznih projektnih dokumentacija, itd.

Šifra 07 Zdravstvo iznosi 21.847,44 € i čini povećanje od 62,4% i to zbog povećanja Naknada građanima i kućanstvima u novcu, radi se o pomoći obiteljima za medicinsku pomognutu oplodnju, radi se o novom programu koji je uveo Grad Sisak u 2023. godini kojeg nije bilo u 2022. godini.

Šifra 08 Rekreacija, kultura i religija iznosi 6.794.514,79 € i povećanje je od 37,1%, radi se o većim tekućim donacijama sportskim društvima i većim donacijama kulturnim udrugama.

Šifra 09 Obrazovanje iznosi 24.556.455,36 € i povećanje je za 23,8 % i najveći efekt je na predškolskom obrazovanju gdje se radi o izgradnji Odgojno-obrazovnog kompleksa Galdovo, te rađeni su radovi na sanaciji OŠ Ivana Antolčića Komarevo, OŠ Braće Ribar, zatim odrađena je zamjena rasvjetnih tijela u OŠ 22. lipanj, povećani su iznosi za stipendije te troškovi prijevoza učenika, veći troškovi za besplatan obrok, povećani troškovi za produženi boravak što uzrokuje dodatni trošak oko prehrane.

Šifra 10 Socijalna zaštita iznosi 2.102.506,05 € što čini pad od 13% i najveći efekt je u padu tekućih pomoći tekućim donacijama građanima i kućanstvima.

**Bilješke uz Izvještaj o promjenama u vrijednosti i obujmu imovine i obveza - Obrazac P-VIRO**

Smanjenje u obujmu imovine iznosi 496.378,02 € i odnosi se na sljedeće promjene:

* Prodaja zemljišta 141.563,64 € (Grad Sisak)
* Prodaja stanova 252.687,49 € (Grad Sisak)
* Oslobođenje od plaćanja komunalnog doprinosa 31.200,30 € (Grad Sisak)
* Oslobođenje od plaćanja komunalne naknade 20.342,92 €. (Grad Sisak)

Smanjenje i povećanje u obujmu imovine dolazi do promjene zbog sudjelovanja u projektu podrška provedbi cjelovite kurikularne reforme kod proračunskih korisnika.

**Bilješke uz Izvještaj o obvezama – Obrazac Obveze**

V001 Stanje obveza na početku izvještajnog razdoblja iznosi 16.602.428,14 €.

V002 Povećanje obveza od 01.01.2023.-31.12.2023. iznosi 81.534.701,45 €.

V004 Podmirene obveze od 01.01.2023.-31.12.2023. iznose 81.513.256,65 €.

V006 Stanje obveza na kraju izvještajnog razdoblja iznosi 16.623.872,94 €, od čega su nedospjele obveze 16.272.486,25 €, a dospjele obveze 351.386,69 €.

Dospjele nepodmirene obveze (šifra V007) iznose 351.386,69 € i to najčešće iz razloga što je u trenutku zaprimanja ulaznog računa, istome već isteklo dospijeće do čega dolazi zbog kašnjenja u dostavi računa od strane dobavljača ili zbog dužeg postupka kontrole i obrade ulaznih računa u nadležnim upravnim odjelima i zbog potvrđivanja kompenzacija.

Najveći dio nedospjelih obveza odnosi se na kreditne obveze u iznosu od 11.138.045,41 €, a ostalo se odnosi na obveze za rashode poslovanja 3.504.920,80 €, na obveze za nabavu nefinancijske imovine u iznosu 1.629.520,04 €.

Bilješke sastavila: Gradonačelnica

Silvija Mužek, dipl.oec. Kristina Ikić Baniček

pročelnica UO za proračun i financije